삼성 로고(Lettermark)  **Kontaktai:**

Liga Bite

„Samsung Electronics Baltics”

   Tel: +371 67076046

[l.bite@samsung.com](mailto:l.bite@samsung.com)

**„Samsung“ pristatė naująją „Galaxy FE“ seriją: su galingomis ausinėmis debiutavo nauji planšetiniai kompiuteriai**

Spalio 4 d. technologijų kompanija „Samsung“ pristatė naujausius „Galaxy FE“ serijos įrenginius – aukštos kokybės garso ausines „Galaxy Buds FE“, kurios puikiai slopina aplinkos triukšmą bei planšetinius kompiuterius „Galaxy Tab S9 FE“ ir „Tab S9+ FE“. Su naująja „Galaxy FE“ linija siekiama, kad naujausios technologijų rinkos inovacijos būtų prieinamos didesnei daliai žmonių.

„Šių metų „Fan Edition“ (FE) serija, kuria atsidėkojame ištikimiausiems gerbėjams, yra kaip niekada gausi. Ją sudaro ne tik du planšetinių kompiuterių modeliai, bet ir pirmąkart linijos istorijoje debiutuojančios „Buds FE“ belaides ausinės. Tikime, kad prieinamos kainos flagmanai vartotojams leis patirti „premium“ segmento privalumus ir sklandžiai bei patogiai naudotis visa „Galaxy“ ekosistema“, – pranešime spaudai sako Simonas Skupas, „Samsung Electronics Baltics“ vadovas Lietuvoje.

**„Galaxy Buds FE“: aukštos kokybės garsas ir ergonomiškas dizainas**

Galingi „Galaxy Buds FE“ žemieji dažniai kuria gilų ir sodrų garsą, padedantį muziką išgirsti taip, kaip norėjo jos kūrėjas. Aktyvaus triukšmo slopinimo (ANC) ir „Ambient Sound“ funkcijos kovoja su visais nepageidaujamais aplinkos garsais. Jas papildo pažangi trijų mikrofonų sistema, kuri skambučių metu atskiria vartotojo balsą nuo aplinkinio triukšmo ir leidžia jį geriau girdėti pašnekovui.

„Galaxy Buds FE“ taip pat pasižymi visoje „Buds“ serijoje geriausia baterijos ištverme, suteikiančia 8,5 valandos klausymo vienu įkrovimu, o įskaitant dėkle esančios baterijos rezervą, bendra klausymo trukmė pailgėja iki 30 valandų. Tam, kad ilgos klausymo sesijos pernelyg nenuvargintų ausų, „Galaxy Buds FE“ dizainas buvo sukurtas maksimaliam komfortui, kurį kiekvienas asmuo gali prisitaikyti pasirinkęs vieną iš trijų pridedamų guminių pagalvėlių.

**„Galaxy Tab S9 FE“ ir „Tab S9+ FE“: produktyvus laisvalaikis su dideliu ekranu ir „S-Pen“ rašikliu**

Šiemet iki dviejų modelių išaugusi „Galaxy Tab S9 FE“ planšetinių kompiuterių serija atveria galimybes dar platesniam vartotojų ratui suprasti ir išnaudoti „Galaxy Tab S“ serijos universalumą. Skaitmeninio turinio kūrėjai, verslininkai, užsiėmę studentai, menininkai ar žaidimų mėgėjai įvertins smarkiai išaugusį „Galaxy Tab S9 FE“ bei „Tab S9+ FE“ veikimo greitį ir našumą, lyginant su jų ankstesniu FE linijos pirmtaku.

Su „Galaxy Tab S9 FE“ 10,9 colio ir „Tab S9+ FE“ 12,4 colio ekranais, vos atėjus įkvėpimui, idėjas realizuosite bet kur: namie, darbe, universitete ar net parke. 90 Hz atsinaujinimo dažnis bei ryškioje saulės šviesoje spalvas ir kontrastą optimizuojanti „Vision Booster“ funkcija užtikrina aiškų vaizdą, kad ir kur būtumėte. Kaip ir naujoji „Galaxy Tab S9“ serija, abu „Tab S9 FE“ turi IP68 atsparumo vandeniui ir dulkėms sertifikatą, suteikiantį daugiau užtikrintumo keliaujant. „Tab S9+ FE“ taip pat gali pasigirti ilgai tarnaujančia baterija, kuri vienu įkrovimu garantuoja iki 20 valandų trunkančią vaizdo turinio peržiūrą.

Idėjas ir užrašus fiksuoti paprasčiau ir su IP68 atsparumą turinčiu tradiciniu „Galaxy“ įrenginių aksesuaru – „S-Pen“ rašikliu. Kaip ir „Galaxy Tab S9“, „Galaxy Tab S9 FE“ ir „Tab S9+ FE“ siūlo daugybę kūrybinių įrankių ir programėlių, įskaitant vartotojų pamėgtas „Goodnotes“, „LumaFusion“ ir „Clip Studio Paint“. Visus konspektus, eskizus ir vaizdo įrašus galima išsaugoti iki du kartus nei anksčiau didesnėje vidinėje atmintyje arba išorinėje iki 1 terabaito talpos „microSD“ kortelėje.

**Sklandus suderinamumas ir rūpinimasis planeta**

Su naujaisiais įrenginiais lengva naudotis „Galaxy“ ekosistemos suteikiamais pranašumais. „Multi Control“ funkcionalumas vartotojui leidžia turinį lengvai perkelti į kitą „Galaxy“ įrenginį. Prireikus išmaniajame telefone suredaguoti nuotrauką ar vaizdo įrašą, patogu pasinaudoti „Sparčiuoju bendrinimu“, persiųsti failą iš telefono į didesnį ekraną turinčią planšetę ir tęsti redagavimą.

Ekosistemos privalumai nesibaigia ir pramogaujant. „Galaxy Buds FE“ gali automatiškai persijungti tarp išmaniojo telefono, planšetinio kompiuterio ir televizoriaus – priklausomai nuo to, kurį įrenginį tuo metu naudojate.

Naujieji „Galaxy FE“ produktai taip pat yra draugiški aplinkai. Jų gamybai naudojami perdirbti plastikai ir aliuminis, o ilgesnį „Galaxy Tab S9 FE“ serijos įrenginių gyvavimo ciklą garantuoja keturi operacinės sistemos versijos atnaujinimai ir penkerius metus siunčiami saugumo pataisymai.

„Galaxy Tab S9 FE“ ir „Tab S9+ FE“ pirkėjai galės rinktis iš mėtų, sidabro, ir pilkos spalvų. O „Galaxy Buds FE“ ausinės bus prieinamos grafito ir baltos spalvų. Planšetinių kompiuterių prekyba prasidės spalio 5 d., o ausines pirkėjai galės įsigyti nuo spalio 6 d.

|  |  |
| --- | --- |
| **Galaxy S23 FE specifikacijos** | |
| **Ekranas** | 6,4 colio FHD+  Dynamic AMOLED 2X technologija  Adaptyvus 120Hz atsinaujinimo dažnis (60~120Hz) |
| *\*Matuota įstrižai, naudingas plotas mažesnis dėl kameros išpjovos ir suapvalintų kampų* |
| **Matmenys ir svoris** | 76,5 X 158 X 8,2mm, 209g |
| **Kamera** | 12MP itin plataus kampo kamera   * F2.2, 123˚ apžvalgos kampas   50MP pagrindinė kamera   * F1.8, 84˚ apžvalgos kampas * Adaptyvūs pikseliai   8MP telefoto kamera   * 3 kartų optinis priartinimas, F2.4, 32˚ apžvalgos kampas   10MP priekinė kamera   * F2.4, 80˚ apžvalgos kampas |
| **Procesorius** | Exynos 2200 (pažangi 4nm gamybos technologija) |
|  | *\*Gali skirtis priklausomai nuo rinkos ir mobiliojo ryšio operatoriaus* |
| **Darbinė atmintis**  **ir vidinė talpykla** | 8GB + 128GB  8GB + 256GB |
| *\*Prieinamas vidinės talpyklos dydis priklauso nuo instaliuotos programinės įrangos*  *\*Atminties dydis gali skirtis priklausomai nuo rinkos.* |
| **Baterija** | 4500 mAh |
| *\* Tipinė talpa nustatyta trečiųjų šalių laboratorijos sąlygomis. Tipinė talpa yra numatomas talpios vidurkis, atsižvelgiant į baterijų talpos nukrypimus pagal IEC 61960 standartą testuotuose baterijų pavyzdžiuose. Nurodyta (minimali) talpa yra 4370 mAh. Tikroji baterijos ištvermė gali skirtis priklausomai nuo ryšio aplinkos, naudojimo įpročių ir kitų faktorių* |
| **Įkrovimas\*** | Laidinis\*: iki 50% įkrova per maždaug 30 min su 25W įkrovikliu\*\* ir 3A USB-C kabeliu\*\*\*  Fast Wireless Charging 2.0\*\*\*\*  Wireless PowerShare\*\*\*\*\* |
| *\*Laidinis įkrovimas suderinamas su QC2.0 ir AFC standartais.* |
| *\*\*25W įkroviklis parduodamas atskirai. Naudokite tik „Samsung” patvirtintus įkroviklius ir laidus.* |
| *\*\*\*Belaidis krovimas suderinamas su WPC.* |
| *\*\*\*\** *PowerShare funkcija palaikoma Samsung ir kitų gamintojų išmaniųjų telefonų su WPC Qi belaidžio įkrovimo palaikymu, pavyzdžiui, Galaxy Z Fold5, Z Flip5, Galaxy Z Fold4, Z Flip4, S23 series, S22 series, Z Fold3 5G, Z Flip3 5G, S21 FE 5G, S21 series, Z Fold2, Note20 series, S20 series, Z Flip, Note10 series, S10 series, S9 series, S8 series, S7 series, S6 series, Note9, Note8, Note FE, Note5, and wearables such as Galaxy Buds2 Pro, Buds2, Buds Pro, Buds Live, Watch6, Watch6 Classic, Watch5, Watch5 Pro, Watch4, Watch4 Classic, Watch3, Watch Active2, Watch Active, Gear Sport, Gear S3, Galaxy Watch, and Galaxy Buds. Gali neveikti su tam tikrais aksesuarais dėklais ir kitų gamintojų įrenginiais. Gali paveikti ryšio stiprumą, priklausomai nuo tinklo ir aplinkos.* |
| **OS** | Android 13 |
| **Tinklas ir ryšiai** | 5G\*, LTE\*\*, Wi-Fi 6E\*\*\*, Wi-Fi Direct Bluetooth® v 5.3 |
| *\* Reikalingas optimalus 5G ryšys. 5G paslaugos palaikomos tik 5G ryšiu padengtose vietovėse ir šalyse. Realus 5G greitis ir prieinamumas gali priklausyti nuo šalies, ryšio paslaugų teikėjo ir vartotojo aplinkos.*  *\*\* 4G modelio prieinamumas priklauso nuo šalies ir operatoriaus.*  *\*\*\*Wi-Fi 6E tinklo prieinamumas priklauso nuo šalies, ryšio paslaugų teikėjo ir vartotojo aplinkos. Reikalingas optimalus ryšio stiprumas ir Wi-Fi 6E maršrutizatorius* |
| **Saugumas** | Samsung Knox, Samsung Knox Vault |
| **Atsparumas vandeniui** | IP68 |
| *\* \* IP68 paremtas panardinimu į 1,5 metro gėlo vandens gylį iki 30 minučių. Nepatariama naudoti paplūdimyje ar prie baseino* |

|  |  |  |  |
| --- | --- | --- | --- |
| **Galaxy Tab S9 / S9 FE+ specifikacijos** | | | |
|  | **Galaxy Tab S9 FE** | **Galaxy Tab S9 FE+** | |
| **Ekranas** | 10,9 colio, LCD  (iki 90Hz) | 12,4 colio, LCD  (iki 90Hz) | |
| *\*Matuota įstrižai, naudingas plotas mažesnis dėl kameros išpjovos ir suapvalintų kampų* | | |
| **Matmenys ir svoris** | 165,8 x 254,3 x 6,5 mm, 523g (Wi-Fi), 524g (5G) | 185,4 x 285,4 x 6,5 mm, 627g (Wi-Fi), 628g (5G) | |
| **Kamera** | 8 MP galinė kamera  12 MP itin plataus kampo priekinė kamera | 8 MP + 8MP itin plataus kampo galinė kamera  12 MP itin plataus kampo priekinė kamera | |
| **Procesorius** | Aštuonių branduolių procesorius | | |
| **Darbinė atmintis**  **ir vidinė talpykla** | 6GB + 128GB  8GB + 256GB | | 8GB + 128GB  12GB + 256GB |
| *\*Prieinamas vidinės talpyklos dydis priklauso nuo instaliuotos programinės įrangos*  *\*Atminties dydis gali skirtis priklausomai nuo rinkos.* | | |
| **Baterija** | 8000 mAh | | 10 090 mAh |
| *\* Tipinė talpa nustatyta trečiųjų šalių laboratorijos sąlygomis. Tipinė talpa yra numatomas talpios vidurkis, atsižvelgiant į baterijų talpos nukrypimus pagal IEC 61960 standartą testuotuose baterijų pavyzdžiuose. Tikroji baterijos ištvermė gali skirtis priklausomai nuo ryšio aplinkos, naudojimo įpročių ir kitų faktorių* | | |
| *\* Laidinis įkrovimas suderinamas su QC2.0 ir AFC standartais.* | | |
| *\*\*45W įkroviklis parduodamas atskirai. Naudokite tik „Samsung” patvirtintus įkroviklius ir laidus.* | | |
| **OS** | Android 13 | | |
| **Tinklas ir ryšiai** | 5G\*, LTE\*\*, Wi-Fi 6, Wi-Fi Direct Bluetooth® v 5.3 | | |
| *\* Reikalingas optimalus 5G ryšys. 5G paslaugos palaikomos tik 5G ryšiu padengtose vietovėse ir šalyse. Realus 5G greitis ir prieinamumas gali priklausyti nuo šalies, ryšio paslaugų teikėjo ir vartotojo aplinkos.*  *\*\* 4G modelio prieinamumas priklauso nuo šalies ir operatoriaus.*  *\*\*\*Wi-Fi 6 tinklo prieinamumas priklauso nuo šalies, ryšio paslaugų teikėjo ir vartotojo aplinkos. Reikalingas optimalus ryšio stiprumas ir Wi-Fi 6 maršrutizatorius* | | |
| **Garsas** | Du AKG garsiakalbiai, Dolby Atmos® | | |
| **Rašiklis** | S-Pen (BLE technologija nepalaikoma), komplektuojamas su įrenginiu | | |
| **Saugumas** | Samsung Knox | | |
| **Atsparumas vandeniui** | IP68 | | |
| *\* \* IP68 paremtas panardinimu į 1,5 metro gėlo vandens gylį iki 30 minučių. Nepatariama naudoti paplūdimyje ar prie baseino* | | |
| **Aksesuarai** | *S Pen, S Pen Creator Edition*  *Book Cover Keyboard, Book Cover Keyboard Slim, Smart Book Cover, Outdoor Cover* | | |
| *\* S-Pen ir USB Type-C kabelis komplektuojami su įrenginiu. Kiti aksesuarai parduodami atskirai. Trečiųjų šalių aksesuarų prieinamumas priklauso nuo rinkos, operatoriaus ir prekybininkų.* | | |

|  |  |
| --- | --- |
| **Galaxy Buds FE specifikacijos** | |
| **Matmenys ir svoris** | Ausinės: 17,1 x 19,2 x 22,2mm, 5,6g |
| Įkrovimo dėklas: 50,0 x 27,7 x 50,0mm, 40.0g |
| **Garsiakalbis** | Vienos krypties |
| **Mikrofonas** | 3 mikrofonai (2 išoriniai, 1 vidinis) |
| **Baterijos talpa** | Ausinės: 60 mAh (tipinė) |
| Įkrovimo dėklo: 479mAh (tipinė) |
| *\*Tipinė talpa buvo nustatyta naudojant išankstinio leidimo Galaxy Buds FE. Tipinė talpa yra numatomas talpios vidurkis, atsižvelgiant į baterijų talpos nukrypimus pagal IEC 61960 standartą testuotuose baterijų pavyzdžiuose. Tikroji baterijos ištvermė gali skirtis priklausomai nuo ryšio aplinkos, naudojimo įpročių ir kitų faktorių.* |
| **Grojimo laikas** | Iki 6 valandų / Iš viso 21 valanda (ANC įjungta) |
| Iki 8,5 valandos / Iš viso 30 valandų (ANC išjungta) |
| *\*Ausinės suteikia 6 valandas grojimo su įjungta ANC funkcija (iki 8,5 valandos išjungus ANC), o dėklas suteikia 21 valandą grojimo su įjungta ANC (iki 30 valandų išjungus ANC), kai dėklas ir ausinės įkrauti iki 100 proc. Veikimo laikas tikrintas susiejus išankstinės produkcijos „Samsung Galaxy Buds FE“ su naujai išleistu „Galaxy“ išmaniuoju telefonu, naudojant įprastus nustatymus ir įjungus ANC funkciją. Faktinė baterijos veikimo trukmė gali skirtis ir priklauso nuo naudojimo sąlygų, nustatymų, kartų, kiek įrenginys buvo įkrautas, „Bluetooth“ signalo stiprumo ir kitų veiksnių.* |
| **Kalbėjimo laikas** | Iki 3,5 valandos / Iš viso 13 valandų (ANC įjungta) |
| Iki 4 valandų / Iš viso 14 valandų (ANC išjungta) |
| *\* Ausinės suteikia 3,5 valandos kalbėjimo balso skambučiais su įjungta ANC funkcija (iki 4 valandų išjungus ANC), o dėklas suteikia 13 valandą kalbėjimo su įjungta ANC (iki 14 valandų išjungus ANC), kai dėklas ir ausinės įkrauti iki 100 proc. Veikimo laikas tikrintas susiejus išankstinės produkcijos „Samsung Galaxy Buds FE“ su naujai išleistu „Galaxy“ išmaniuoju telefonu, naudojant įprastus nustatymus ir įjungus ANC funkciją. Faktinė baterijos veikimo trukmė gali skirtis ir priklauso nuo naudojimo sąlygų, nustatymų, kartų, kiek įrenginys buvo įkrautas, „Bluetooth“ signalo stiprumo ir kitų veiksnių.* |
| **Ryšiai** | Bluetooth®5.2, Auto Switch |
| Kodekai: Kintantis (nuosavas Samsung), AAC, SBC |
| **Jutikliai** | Artumo, holo, jutimo |
| **Suderinamumas** | Android 8.0 arba naujesnė, mažiausiai 1,5 GB RAM atminties |
| *\*Kai kurios funkcijos gali neveikti su ne Samsung gamybos įrenginiais. Prieinamumas priklauso nuo rinkos, operatoriaus ir prekybininkų.* |